Document ID: 31976R1795

31976R1795
L 201/5
SLUŽBENI LIST EUROPSKE UNIJE
20.07.1976.
UREDBA VIJEĆA (EEZ) br. 1795/76
od 20. srpnja 1976.
o primjeni članka 40. stavka 4. Ugovora na francuske prekomorske departmane
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegove članke 43. i 227.,
uzimajući u obzir prijedlog Komisije,
uzimajući u obzir mišljenje Skupštine (1),
budući da bi područje primjene Odjela za smjernice Europskoga fonda za smjernice i jamstva u poljoprivredi trebalo proširiti kako bi uključilo francuske prekomorske departmane da mogu primati potporu Zajednice za unapređenje poljoprivrednih struktura predviđenih u članku 6. Uredbe Vijeća (EEZ) br. 729/70 od 21. travnja 1970. o financiranju zajedničke poljoprivredne politike (2), kako je posljednji put izmijenjena Uredbom (EEZ) br. 2788/72 (3), i tako promicati gospodarski i socijalni razvoj tih područja koja su u biti poljoprivredna;
budući da bi aktivnosti Odjela za smjernice trebalo što je prije moguće proširiti na francuske prekomorske departmane,
DONIJELO JE OVU UREDBU:
Članak 1.
Članak 40. stavak 4. Ugovora primjenjuje se na francuske prekomorske departmane u odnosu na Odjel za smjernice Europskoga fonda za smjernice i jamstva u poljoprivredi.
Članak 2.
Ova Uredba stupa na snagu trećega dana nakon dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. srpnja 1976.

Labels: 18
15
19
6